PTT ประดิษฐ์ดอกไม้จันทน์ ถวายในหลวงร.๙
PTT เชิญชวนร่วมประดิษฐ์ดอกไม้จันทน์ เพื่อใช้ในงานพระราชพิธีถวายเพลิงพระบรมศพพระบาทสมเด็จพระปรมินทรมหาภูมิพลอดุลยเดช ที่สถานีน้ำมันปตท. ตั้งแต่วันที่ 1 มิถุนายน – 30 กันยายน 2560 
5 มิ.ย. 2560

บริษัท ปตท. จำกัด (มหาชน) หรือ PTT เชิญชวนประชาชนร่วมประดิษฐ์ดอกไม้จันทน์ ได้ที่สถานีบริการน้ำมัน ปตท. ที่ร่วมโครงการทั่วประเทศ ตั้งแต่วันที่ 1 มิถุนายน – 30 กันยายน 2560 โดยสามารถตรวจสอบรายชื่อสถานีบริการน้ำมัน ปตท. ที่ร่วมโครงการได้ที่ www.pttplc.com หรือสอบถามรายละเอียดเพิ่มเติมได้ที่ PTT Contact Center 1365
ทั้งนี้ สถานีบริการน้ำมัน ปตท. ที่เข้าร่วมโครงการประมาณ 300 แห่งทั่วประเทศได้จัดเตรียมสถานที่ และวัสดุอุปกรณ์ ตลอดจนวิธีการประดิษฐ์ดอกไม้จันทน์ เพื่ออำนวยความสะดวกประชาชนโดยเฉพาะผู้ที่ไม่ได้อาศัยอยู่ในกรุงเทพมหานครให้สามารถร่วมประดิษฐ์ดอกไม้จันทน์สำหรับใช้ในงานพระราชพิธีถวายเพลิงพระบรมศพ พระบาทสมเด็จพระปรมินทรมหาภูมิพลอดุลยเดช เพื่อร่วมกันรำลึกถึงพระมหากรุณาธิคุณและแสดงความจงรักภักดี และจะรวบรวมดอกไม้จันทน์ที่ได้ไปส่งมอบแก่หน่วยงานที่เป็นจุดวางดอกไม้จันทน์ในแต่ละจังหวัดต่อไป